Il-Bejta fin-Niċċa Kixef snienu l-gregal minn wara x-xefaq u semma' l-lupu l-ħamba tal-ħruxija: iżda l-bejta, fin-niċċa, wara l-vara tinsab moħbija. Ġarret l-għammiela tibna wara tibna u bl-imħabba poġġiethom mija mija; u rekknithom fin-niċċa wara l-vara ħienja u għaqlija, Biddel ix-xefaq lewnu — d-dawl deh'bieni sar. bħal xmara ta' griż bid-demm miksija. Xejn ma tellef lill-bejta l-ħolma ħiemda X'henà moħbija. U sielet il-gregal mat-tramuntana u sema w art sfaw xagħra ta' swidija. Iżda l-ħolma ta' ġid int bqajt toħlomha bejta kennija. U minn sema nkurlat werżqet il-qilla, w aktar sewda mid-dlam serrpet id-dija. Iżda fin-niċċa l-bejta baqgħet sħiħa bil-ġid mimlija. Għab il-gregal u l-lupu libet; siktet il-ħerba li ħalliet l-art imbikkija; u l-għasafar mill-bejta ħarġu igħannu l-għanja sajfija.